b'\n_START_ARTICLE_\nJamboree Mundial Escolta\n_START_SECTION_\nDates i llocs de les Jamborees\n_START_PARAGRAPH_\nEl 1920 Robert Baden-Powell \xc3\xa9s nomenat Cap Escolta Mundial; en aquell mateix any van celebrar la primera Jamboree Mundial a Londres; o sigui la primera trobada mundial d\'escoltes. Van assistir 6000 escoltes de 34 pa\xc3\xafsos. Es tracta del primer Jamboree Mundial, denominaci\xc3\xb3 escollida pel mateix Baden-Powell, i que en llenguatge Zulu significa "trobada de tribus"._NEWLINE_El 1924 la Jamboree es va fer a Copenhague, Dinamarca. El 1929, amb motiu de l\'Exposici\xc3\xb3 Internacional de Barcelona, hom celebr\xc3\xa0 un campament mundial, amb 2000 escoltes de 14 pa\xc3\xafsos diferents. Per\xc3\xb2 la III Jamboree Mundial Escolta es fa a Birkenhead, Anglaterra. El 1933 se celebra el IV Jamboree Mundial a Hongria._NEWLINE_L\'\xc3\xbaltima Jamboree que va anar Baden-Powell, va ser la cinquena realitzada a Hongria en agost de 1937._NEWLINE_La sisena Jamboree, la "Jamboree de la Pau", es va realitzar a Fran\xc3\xa7a despr\xc3\xa9s de la Segona Guerra Mundial, en 1947._NEWLINE_Encara que ja no estava Baden-Powell les Jamborees es van continuar fent: la VII a \xc3\x80ustria (1951); VIII a Canad\xc3\xa0 (1956); IX a Anglaterra (1957); X a Filipines (1959); XI a Gr\xc3\xa8cia (1963)._NEWLINE_La XII Jamboree (1967), realitzada a Idaho, EUA, van assistir 11852 scouts de 89 pa\xc3\xafsos. La XIII es va fer al Jap\xc3\xb3 (1971); la XIV a Noruega (1975); XV al Canad\xc3\xa0 (1983); XVI a Austr\xc3\xa0lia (1988); XVII a Corea del Sud (1991); XVIII a Pa\xc3\xafsos Baixos (1.995), la XIX a Xile (1999) i XX a Tail\xc3\xa0ndia (2003)._NEWLINE_L\'any 2007 la Jamboree es va fer a Hylands Park, Chelmsford, prop de Londres, Regne Unit amb prop de 45000 escoltes celebrant el centenari del naixement de l\'escoltisme._NEWLINE_El 2011 es va celebrar la 22a Jamboree Mundial Escolta a Su\xc3\xa8cia entre el 27 de juliol i el 7 d\'agost._NEWLINE_La pr\xc3\xb2xima Jamboree, la 23a Jamboree Mundial Escolta, es far\xc3\xa0 al Jap\xc3\xb3 el 2015 entre el 28 de juliol i el 8 d\'agost.'